
Ministru kabineta sēdes protokollēmums

Informatīvais ziņojums "Par atļauju Finanšu ministrijai uzņemties papildu saistības un īstenot projektu, piesaistot finansējumu no ārvalstu finanšu instrumenta"

· 1. Pieņemt zināšanai iesniegto informatīvo ziņojumu.
· 2. Atļaut Finanšu ministrijai 2026.–2029. gadā uzņemties ilgtermiņa saistības Eiropas Savienības finansēto institūciju stiprināšanas mērķsadarbības (Twinning) projekta Nr. MD 24 NDICI FI 01 25 "Atbalsts valsts iekšējai finanšu kontrolei Moldovā" īstenošanai atbilstoši informatīvajā ziņojumā norādītajam apmēram.
· 3. Šā protokollēmuma 2. punktā minētā projekta īstenošanai nepieciešamo priekšfinansējumu 22 000 euro apmērā pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
· 4. Finanšu ministrijai pēc īstenotā projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

